Suid-Afrikaanse munisipale verkiesing van 2011 - Wikipedia
Suid-Afrikaanse munisipale verkiesing van 2011
Nasionale Raad van Provinsies
Speaker van die Nasionale Vergadering
Die Suid-Afrikaanse munisipale verkiesings van 2011 het op 18 Mei 2011 in alle distrikte en Plaaslike Munisipaliteite in al 9 van Suid-Afrika se provinsies plaasgevind. Munisipale verkiesings word elke vyf jaar gehou en die vorige munisipale verkiesing het in 2006 plaasgevind.
Die 2011-verkiesing het die lede van die distrik-, metropolitaanse en plaaslike munisipale rade verkies, wat op hul beurt die burgemeesters van die munisipaliteite verkies het.
1 Betwiste Areas
Betwiste Areas[wysig | wysig bron]
Die heersende African National Congress (ANC) is steeds dominant in die Suid-Afrikaanse politiek maar presteer oor die algemeen swakker in die middeltermyn-plaaslike verkiesings. Die opposisie Demokratiese Alliansie (DA) het daarna gemik om groter stabiliteit in die randmunisipaliteite van sy Wes-Kaapprovinsievesting teweeg te bring sowel as om vordering in ander dele van die land te maak.
Die DA het ook hard probeer om die Noord-Kaapprovinsie (die enigste ander provinsie sonder 'n swart meerderheid) en die bruin areas in die Oos-Kaap en Vrystaat in te palm. In 'n 2010 meningspeiling het 'n meerderheid van blankes, bruinmense en mense van Indiese afkoms, hul voorkeur vir die DA uitgespreek.
Deurslaggewend vir die sukses van opposisiepartye is die vlak van deelname van ANC-kiesers. Die ekonomiese resessie tesame met die verswakkende gehalte van diensverskaffing het burgerlike ontevredenheid en protesaksies regoor die land tot ongekende vlakke laat styg.
Resultate[wysig | wysig bron]
██ African National Congress meerderheid ██ Geen meerderheid, ANC leier ██ Demokratiese Alliansie meerderheid ██ Geen meerderheid, DA leier ██ Inkatha Vryheidsparty meerderheid ██ Geen meerdeheid, IVP leier ██ Nasionale Vryheidsparty meerderheid ██ Geen meerderheid, NVP leier ██ Geen meerderheid, ander leier ██ Geen meerderheid, ANC-DA gelyk ██ Geen meerderheid, ANC-IVP gelyk
Die opkoms van 57,6% was verrassend hoog. Die ANC het landwyd 198 munisipaliteite verower, maar in KwaZulu-Natal en die Wes- en Noord-Kaap moet daar koalisies gevorm word omrede daar nie 'n absolute meerderheid is nie. In KwaZulu-Natal het die ANC sy algehele steun vermeerder en die IVP baie veld verloor, nie net aan die ANC afgestaan nie maar ook aan 'n afgestigte party die NVP (Nasionale Vryheidsparty), wat twee munisipaliteite verower het.
In ander dele van die land het die ANC egter steun verloor, in minderheidsgebiede was die afname massief. Die sekretaris-generaal van die ANC, Gwede Mantashe het erken dat die rasgerigte uitlatings van die ANC-jeugleier Julius Malema dié party by die stembus skade berokken het.
Die ANC het egter baie sterk gebly. Die amptelike resultaat van die OVK is 63,65% van die totale stemme. Die DA het 21,9% gekry. In 2006 was dit 65,7% en 16,3% gewees, maar die DA het daarop gewys dat in 2011 die finale syfers ook 'n derde stem insluit, vir die distriksmunisipaliteit, vir mense wat buite metropolitaanse gebiede woon. In 2006 was dit nie die geval nie. Sonder hierdie derde stem sou die resultate 62,8% en 23,9% wees.
Die DA het sy posisie baie verbeter en dié party het daarmee die sterkste opposisieparty nóg geword sedert die einde van apartheid. In die Wes-Kaap is sy posisie dominant. In Kaapstad het sy steun gegroei van 42,3% na 63,0%. In die Nelson Mandelabaai Munisipaliteit het die ANC net-net sy meerderheid behou, maar sy steun het met 15,5% verm